Low level flying op die N12 | Die Joernaal van Kaalvoet
« lyfstraf 101
Die Groot dae »
Low level flying op die N12
Desember 23, 2009 deur Kaalvoet
Baie mense is dink ek is mal, veral my vriende, maar ek hou van ver ry. En ek se niks oor die feit dat hulle van whiskey hou nie, al dink ek whiskey ruik soos ‘n kalfiehok.
Ek en my tjommies was die naweek by ‘n troue in Witrivier. Deur so bietjie die syfers te kook, oortuig ek my maatjies dat dit baie goedkoper sal wees om op te ry van die skone Kaap af. Weens omstandighede totaal buite my beheer word ek toe gedwing om baie hartseer my kitaar by hulle te gaan aflaai Dinsdag sodat ek verder kan werk. Te midde van hulle smse met leeus en koue bier op werk ek moedig voort en spring vroeg Vrydag op ‘n groen errie Lanseria totaal, waar my vriend die Sandton lawyer my oplaai en ons deurjaag Witrivier toe.
Oppad soontoe verwittig hy my dat daar tussen hom en my en my Karoobra ‘n kar afgery moet word Kaap toe, ‘n job waarvoor ek toe dadelik instem, al beteken dit dat ek so dag in Sandton sal moet verwyl.
So bevind ek, my Sandton lawyer vriend en my Karoobra ons op die N12 Suid, Kaap toe, met hulle onderskeidelik vrou en girlfriend eweredig tussen die drie voertuie versprei.
Net anderkant Christiana mag ek uiteindelik die stokke oorneem en die ewewig van die twee dames versprei na die ander voertuie toe. Wonderlik. Ek skuif onmiddelik die vensters af en druk ACDC se black Ice kliphard en die draadloos en stoot aan. Elke road movie wat ek nog ooit gekyk het saam, kan nie daai gevoel beat nie, dis my favourite headspace in die wereld. Phill Rudd se beats, Larry Van Kriedt se grooves en die Young boeties met die kitare en die teerpad teen 140 km/h sesuur in die oggend is die beste high ooit, endorfien se moer.
Na ‘n redelik tyd van low level flying deur die Bo-Karoo doen ons op Britstown aan vir brandstof vir beide ons en die voertuie. Die eerste garage waar ons stop lyk effens verlate, maar ons reken toe dis oor hulle nie roomys het soos die ander een nie. My lawyerbra vra toe: “More, more, hoe gaan dit hier?”
“Nee, sterk meneer, sterk,” kom die anderwoord.
“Is hier diesel?,” wild ie prokureur toe verder weet.
“Meneer, die baas wat die plek gehad het, het die plek onder sy gat uitgesuip. Hier is f_kol diesel nie!”
En so is ons toe vort na die volgende een. Die dames was erg gelukkig oor dit, want die ander een het roomys, en ek moet erken, hulle kouk was koud.
Ek klim toe uit die kar met my nuwe Julius Malema hemp:”Wie is die man, meneer?”
“Julius Malema,” antwoord ek. “Ken jy hom?”
“Nee meneer,” antwoord hy. “Hy is seker van Victoria Wes se Caltex.”
op Desember 23, 2009 at 9:20 nm | Antwoord Sonkind
Ek hou ook van ver ry. Ons is so rukkie terug 1 uur die nag uit Walvisbaai en 7 uur die aand trek ons in by die huis in Somerset Wes. 1899 km later! Almal wat dit hoor, dink ook ons is completely wacko!
op Desember 24, 2009 at 9:35 vm | Antwoord Girl van die Suburbs
Eish…. Julius Hemp ❓
op Desember 24, 2009 at 1:55 nm | Antwoord Kaalvoet
Julius Malema, 20% vir houtwerk, 100% vir Zuma